|  |
| --- |
| **R****epublika e Kosovës**  **Republika Kosova-Republic of Kosovo**  ***Qeveria –Vlada-Government***  *Zyra e Kryeministrit/Ured Premijera/Office of Prime Minister* |
| Zyra për Çështje te Komuniteteve/Kancelarija za pitanja zajednica/Office for Community Affairs |

***Prishtinë,***

***Datë: 05.07.2022***

*Thirrje publike për financim të aktiviteteve që kanë për qëllim ngritjen e nivelit të punësimit të pjesëtarëve të komuniteteve jo-shumicë*

1. ***Zyra për Çështje të Komuniteteve/Zyra e Kryeministrit*** u bënë thirrje të gjitha Organizatave jo-qeveritare të Regjistruara në Republikën e Kosovës, që synojnë të kontribuojnë në punësim, angazhim të praktikës dhe organizimin e trajnimeve për komunitetet jo-shumicë që jetojnë në Kosovë me theks të veçantë tek gratë, të rinjët, personat me aftësi të veçanta si dhe grupet tjera të margjinalizuara brenda, të aplikojnë për mbështetje financiare.

Prioritet kanë OJQ-të jo vetëm që punojnë për komunitet por që kanë bazë në komunitet.

Qëllimi i kësaj shpallje publike është mbështetje për Zyrën për Çështje të Komuniteteve/Zyrën e Kryeministrit (ZÇK-ZKM) në zbatimin e misionit të saj. Misioni i zyrës është që të gjitha komunitetet në Kosovë t’i gëzojnë të drejtat dhe liritë themelore të garantuara për të gjithë qytetarët sipas legjislacionit në fuqi të Republikës së Kosovës, si dhe të drejtat shtesë që ua mundësojnë atyre ruajtjen e identitetit dhe kulturës së tyre si dhe pjesëmarrjen e tyre të plotë në shoqërinë kosovare.

Konkretisht, programi për financim të aktiviteteve që kanë për qëllim ngritjen e nivelit të punësimit të pjesëtarëve të komuniteteve jo-shumicë ka për qëllim t’i aftësoj dhe t’i bëjë konkurrues në tregun e punës pjesëtarët e komuniteteve jo-shumicë të cilët do të pajisen me njohuritë e nevojshme për të qenë të aftë për punë dhe mundësi të reja.

2. OJQ-të në përputhje me këtë thirrje publike mund të aplikojnë me projektet/programet e tyre për fushat prioritare në vijim:

1. Angazhimi i praktikantëve për mbajtjen e praktikës në institucione dhe organizata të ndryshme;
2. Organizimi i trajnimeve për soft skills;
3. Rrjetëzimi profesional;
4. Trajnime për fusha të ndryshme të zejtarisë duke përfshirë por mos u kufizuar në trajnime për frizer, rrobaqepësi, zdrukthtari, auto mekanik etj, si dhe angazhimi i praktikantëve në këto biznese;
5. Trajnime per kodim;

Te tjera.

1. Organizatat jo-qeveritare mund të aplikojnë me një projekt që kontribuojnë në angazhimim të praktikës dhe organizimin e trajnimeve për Komunitetet në Kosovë**,** përmes aktiviteteve si më poshtë:

* *Aktivitetet që kanë të bëjnë me angazhimin e praktikantëve duke investuar në aftësimin dhe përfitimin e njohurive të nevojshme për tu inkuadruar në tregun e punës ku prioritet do të kenë gratë, të rinjët, personat me aftësi të veçanta si dhe grupet tjera të margjinalizuara brenda komuniteteve jo-shumicë;*
* *Aktivitetet qe kanë të bëjnë me organizimin e trajnimeve me të cilat do të nxisin, zhvillojnë dhe ndërtojnë kapacitetet e komuniteteve për tu bërë konkurrues në tregun e punës si dhe të pajisen me njohuritë e nevojshme për të qenë të aftë për punë dhe mundësi të reja punësimi;*
* *Aktivitetet qe kanë të bëjnë me krijimin e një rrjeti profesional ku do të ofrohet organizimi i aktiviteteve të përbashkëta të anëtarëve të grupit të rrjetit dhe do të mund të ndahen informacione mbi mundësitë e punësimit ose trajnimit, si dhe për të ndihmuar njëri tjetrin në zgjidhjen e problemeve të lidhura me punën*
* *Vëmendjen e shtuar rreth çështjeve të ndërlidhura me femrat nga komunitetet (për shembull, shkalla më e lartë e përfshirjes së femrave në punësim, praktikë dhe trajnime.)*
* *Aktivitete që synojnë avancimin e politikave qeveritare në fushën e mbrojtjes dhe promovimit të të drejtave dhe interesave të komuniteteve sa i përket punësimit;*
* *Aktivitete për zhvillimin e mundësive ekonomike për komunitetet dhe/apo pjesëtarëve të komuniteteve jo-shumicë respektivisht aftësimi i tyre në gjenerimin e të hyrave;*

1. Shuma e përkrahjes financiare e planifikuar për secilin komunitet është si në vijim:

Për mbështetje financiare publike për projektet/programet sipas kësaj Thirrje publike është paraparë shuma në dispozicion në vlerë prej 250,000 ( dy qind e pesëdhjetë mijë) euro.

Shuma e përkrahjes financiare e planifikuar për secilin komunitet për financimin e projekt propozimeve për OJQ është si në vijim:

*Për komunitetin serb, turk, boshnjak, rom, ashkali dhe egjiptian nga 14% e buxhetit, nga 35,000 euro (tridhjetë e pesë mijë) euro, për secilin komunitet;*

*Për komunitetin goran është ndarë 8% e buxhetit, 20,000 (njëzetë mijë) euro;*

*Për komunitetin malazez dhe kroat janë ndarë nga 4% e buxhetit, nga 10,000 (dhjetë mijë) euro;*

Shuma minimale e mbështetjes financiare që mund të alokohet për çdo projekt individual është 5000 (pesë mijë) euro, ndërsa shuma maksimale për një projekt individual është 10,000 (Dhjetë mijë) euro.

Për projektet që parashohin partneritet në mes të dy OJQ-ve, shuma maksimale që mund të alokohet është 20,000 (Njëzetë mijë) euro

Për projektet që parashohin bashkëpunim në mes të një OJQ-je dhe një biznesi e nga i cili krijohet së paku një vend pune, shuma e mbështetjes financiare do të jetë deri 24,000 (Njëzet e katër mijë) euro.

Projektet mund të financohen në shumën 100% të totalit të kostove të pranueshme të projektit.

Aplikantët mund të sigurojnë bashkëfinancim nga burime tjera të financimit.

Është obligative që në çdo formë të aplikimit të përcaktohet se cilit komunitet i dedikohet projekt propozimi dhe nga buxheti i cilit komunitet kërkohet të ndahen mjetet.

5. Afati i fundit për dorëzimin e propozimeve është pesëmbëdhjete (15) ditë pune dhe përfundon me datën 27.07.2022 në ora 16:00.

OJQ-të mund të aplikojnë më së shumti me një (1) projekt në kuadër të kësaj thirrje.  
E njëjta OJQ mund të jetë partnere në disa projekte në fushat prioritare të thirrjes.

Periudha e zbatimit të projektit është më së shumti tre (3) muaj.

Të drejtë aplikimi me projektet e tyre kanë OJQ-të që janë të regjistruara në bazë të legjislacionit në fuqi në Republikën e Kosovës dhe të cilat veprojnë në Republikën e Kosovës së paku 1 një vit para datës së publikimit të thirrjes publike. OJQ-të aplikuese duhet të dëshmojnë se programi i tyre kontribuon në punësim, angazhim të praktikës dhe organizimin e trajnimeve me theks të veçantë tek gratë, të rinjët, personat me aftësi të veçanta si dhe grupet tjera të margjinalizuara brenda komuniteteve jo-shumicë që jetojnë në Kosovë.

OJQ-të duhet po ashtu të kenë kryer transaksionet financiare në mënyrë transparente sipas legjislacionit në fuqi në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale ndaj ofruesit të mbështetjes financiare dhe të gjithë ofruesve tjerë të mbështetjes financiare publike.

Para nënshkrimit të kontratës, OJQ duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.

7. Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit të ofruesit të mbështetjes financiare [www.kryeministri-ks.net](http://www.kryeministri-ks.net) dhe dhe [www.zck-ks.net](http://www.zck-ks.net)

Dokumentet e kompletuara duhet të dërgohen me postë ose personalisht, në adresën e mëposhtme:

Zyra për Çështje të Komuniteteve / Zyra e Kryeministrit, kati VI, Zyra nr. 606.

Sheshi Nëna Terezë pa nr.

10 000 Prishtinë.

Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendari tregues i zbatimit të thirrjes janë të detajuara në Udhëzimet për aplikuesit e thirrjes publike.

Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.

8. Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar e-mail në adresën: [zck-kpz-grants@rks-gov.net](mailto:zck-kpz-grants@rks-gov.net)

OJQ-të aplikuese duhet të plotësojnë formularët si në vijim:

Forma e udhezimeve te thirrjes publike

Formulari i Aplikacionit per projekt

Formulari i propozim Buxhetit te Projektit

Deklarate mbi aktivitetet e pershkruara per kontraktoret

Forma e deklarates per financimin e dyfishte

Formular i deklarates se partneritetit